stanford-oval/wikipedia huggingface dataset:
หม่อมราชวงศ์กัลยาณกิติ์ กิติยากร

| ศาสตราจารย์ นายแพทย์ หม่อมราชวงศ์ กัลยาณกิติ์ กิติยากร ม> ว.ม., ป.ช., ท.จ.ว., ภ.ป.ร.3 |
| --- | --- |

เกิด: 20 กันยายน พ.ศ. 2472 วังเทเวศร์ จังหวัดพระนคร อาณาจักรสยาม
เสียชีวิต: 15 พฤษภาคม พ.ศ. 2530 (57 ปี) โรงพยาบาลรามาธิบดี กรุงเทพมหานคร ประเทศไทย
คู่สมรส: ท่านผู้หญิงอรุณ กิติยากร ณ อยุธยา
บุตร: หม่อมหลวงพลายชุมพล กิติยากร หม่อมหลวงสิริณา จิตตาลาน
บิดามารดา: พระวรวงศ์เธอ กรมหมื่นจันทบุรีสุรนาถ   หม่อมหลวงบัว กิติยากร
ศาสตราจารย์ นายแพทย์ หม่อมราชวงศ์กัลยาณกิติ์ กิติยากร (20 กันยายน 2472 - 15 พฤษภาคม 2530) พระเชษฐาคนโตในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระมาตุลาในพระบาทสมเด็จพระวชิรเกล้าเจ้าอยู่หัว มีชื่อเล่นว่า คุณชายกร๋อย เป็นพระโอรสของพระวรวงศ์เธอ กรมหมื่นจันทบุรีสุรนาถ กับหม่อมหลวงบัว กิติยากร มีพี่น้อง 4 คน คือ หม่อมราชวงศ์อดุลกิติ์ กิติยากร, สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และท่านผู้หญิงบุษบา สธนพงศ์
หม่อมราชวงศ์กัลยาณกิติ์ จบการศึกษาจากโรงเรียนราชินี, โรงเรียนเซนต์คาเบรียล จากนั้นไปศึกษาวิชาแพทย์ศาสตร์ที่ประเทศอังกฤษ ที่ Guy's Hospital Medical School ได้รับประกาศนียบัตร MRCS. (Eng.)., LRCP. (Lond.) และ วิทยาลัยแพทยศาสตร์ มหาวิทยาลัยลอนดอน ได้รับปริญญา MB., BS.(Lond.)
หม่อมราชวงศ์กัลยาณกิติ์ รับราชการเป็นอาจารย์แพทย์ในคณะแพทยศาสตร์ศิริราชพยาบาล มหาวิทยาลัยมหิดล เมื่อ พ.ศ. 2503 ต่อมาจึงย้ายมาอยู่ที่ คณะแพทยศาสตร์ โรงพยาบาลรามาธิบดี มหาวิทยาลัยมหิดล ตั้งแต่เริ่มก่อตั้งเมื่อ พ.ศ. 2512 ท่านเป็นศัลยแพทย์ผู้เชี่ยวชาญโรคทรวงอกและหัวใจ ได้ค้นคว้าทดลองการผ่าตัดซ่อมลิ้นหัวใจในผู้ป่วยที่มีลิ้นหัวใจมัยตรัลรั่ว และค้นคว้าวิธีผ่าตัดรักษาโรคที่เกิดจากเนื้อเยื่อปิดกั้นเลือดในหลอดเลือดดำใหญ่จากส่วนท้องของร่างกายเข้าสู่หัวใจ (หลอดเลือด เวนา คาวา เส้นล่าง) โดยใช้เครื่องปอดและหัวใจเทียม เป็นคนแรก  ได้รับเกียรติจากราชวิทยาลัยศัลยแพทย์แห่งประเทศอังกฤษ ให้เป็นสมาชิกกิตติมศักดิ์ (Honorary Fellow (FRCS) (Eng.) (Hon.)) เมื่อ พ.ศ. 2524
หม่อมราชวงศ์กัลยาณกิติ์ กิติยากร สมรสกับ ท่านผู้หญิงอรุณ กิติยากร ณ อยุธยา  (สกุลเดิม สนิทวงศ์ ณ อยุธยา) มีบุตรธิดา 2 คน  คือ
หม่อมหลวงพลายชุมพล กิติยากร (สมรสกับ นางสาวอภิญญา สุวรรณวิหค)
หม่อมหลวงสิริณา กิติยากร (สมรสกับ นายปิยะ จิตตาลาน มีธิดา ชื่อ ธารา จิตตาลาน)
หม่อมราชวงศ์กัลยาณกิติ์ กิติยากร ถึงแก่อนิจกรรม เมื่อวันศุกร์ ที่ 15 พฤษภาคม พ.ศ.  2530 ที่ โรงพยาบาลรามาธิบดี ด้วยโรคหัวใจล้มเหลว สิริอายุรวม 57 ปี 237 วัน เมื่อความทราบฝ่าละอองธุลีพระบาท พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้เลื่อนชั้นประกอบเกียรติยศศพ จากโกศราชนิกูล เป็น โกศราชวงศ์ ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปในการพระราชทานน้ำหลวงอาบศพ ณ ศาลาบัณณรศภาค วัดเบญจมบพิตรดุสิตวนารามราชวรวิหาร และทรงพระกรุณาโปรดเกล้าฯ ให้รับศพไว้ในพระบรมราชานุเคราะห์โดยตลอด
เครื่องราชอิสริยาภรณ์

พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2519 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2530 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาแพทยศาสตร์
พ.ศ. 2529 –  เหรียญจักรพรรดิมาลา (ร.จ.พ.)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2518 –  เหรียญราชรุจิทอง รัชกาลที่ 9 (ร.จ.ท.9)
เหี่ยซัวโฮ่ว

ตัวอย่างหนึ่งของเหี่ยซัวโฮ่ว (มีลานหน้าบ้านเพิ่มเข้ามา)
หน้าประตูด้านในของเหี่ยซัวโฮ่ว
หมู่อาคารแบบเหี่ยซัวโฮ่ว
เหี่ยซัวโฮ่ว (จีน: 下山虎; พินอิน: xià shān hǔ; เพ็งอิม: hia6 suan1 houn2), แป่ไซ (จีนตัวย่อ: 爬狮; จีนตัวเต็ม: 爬獅; พินอิน: pá shī; เพ็งอิม: bê5 sai1) หรือ ซังเผาไซ (จีนตัวย่อ: 双跑狮; จีนตัวเต็ม: 雙跑獅; พินอิน: shuāng pǎo shī; เพ็งอิม: sang1 pao2 sai1) เป็น บ้านที่อยู่อาศัยแบบดั้งเดิมในภูมิภาคแต้จิ๋วของมณฑลกวางตุ้ง ประเทศจีน เป็นหนึ่งในหน่วยพื้นฐานของคฤหาสน์แบบชาวจีนแต้จิ๋ว ที่มาของชื่อมาจากความเชื่อพื้นบ้านที่ว่ามีลักษณะคล้ายเสือหรือสิงโต วงการสถาปัตยกรรมยังเรียกรูปแบบนี้ว่า ซาหะอี่ (จีน: 三合院; พินอิน: sān hé yuàn; เพ็งอิม: san1 hah8 in7)
ลักษณะ

เหี่ยซัวโฮ่วถือเป็นรูปแบบย่อง่ายของซี้เตี๋ยมกิม โดยขาดห้องโถงด้านหน้า 1 ห้องและห้องด้านหน้า 2 ห้อง นอกนั้นเค้าโครงที่เหลือโดยพื้นฐานแล้วเหมือนกัน
โดยทั่วไปจะไม่เปิดประตูใหญ่แต่เปิดแค่ประตูด้านข้าง เรียกประตูใหญ่แบบนี้ว่า "ประตูมังกรเสือ" (龙虎门) แต่ก็มีบ้านที่เปิดทั้งประตูหน้าและประตูด้านข้างตามปกติ
เรื่องน่าสนใจ

ในสมัยโบราณมีเพียงบ้านของจักรพรรดิเท่านั้นที่สามารถใช้แผ่นหลังคาสีเหลืองได้ แต่ภูมิภาคแถบนี้เนื่องจากมีภูเขาสูงและอยู่ห่างไกลจักรพรรดิ ผู้คนจึงใช้กระเบื้องสีเหลืองโดยไม่สนกฎเกณฑ์ หากใช้กูเกิล เอิร์ธมองภาพถ่ายจากดาวเทียมจะเห็นบ้านหลังคาสีเหลืองจำนวนมากในพื้นที่ชนบทของซัวเถา
พระอนุวัฒน์ราชนิยม (ฮง เตชะวณิช)

| รองหัวหมื่น พระอนุวัตน์ราชนิยม (ฮง เตชะวณิช) |
| --- | --- |

เกิด: 11 กุมภาพันธ์ พ.ศ. 2394
เสียชีวิต: 5 มีนาคม พ.ศ. 2480 (86 ปี) จังหวัดพระนคร ประเทศสยาม
สัญชาติ: ไทย
ชื่ออื่น: แต้หงี่ฮง (鄭義豐),  ยี่กอฮง (二哥豐),  แต้ตี้ย้ง (鄭智勇)
อาชีพ: พ่อค้า, นายอากร
รองหัวหมื่น พระอนุวัตน์ราชนิยม (ฮง เตชะวณิช) มีชื่อจีนว่า แต้หงี่ฮง (鄭義豐) ยี่กอฮง (二哥豐) หรือ แต้ตี้ย้ง (鄭智勇) เกิดเมื่อวันอังคาร ขึ้น 10 ค่ำ เดือน 3 ปีจอ พ.ศ. 2394 (นับแบบปัจจุบัน) แต่ไม่มีหลักฐานแน่ชัดว่าเกิดในประเทศไทย หรือเดินทางมาจากประเทศจีน ท่านประกอบอาชีพค้าขาย และมีตำแหน่งเป็นนายอากรที่มีชื่อเสียงในยุคนั้น และเสียชีวิตเมื่อวันที่ 5 มีนาคม พ.ศ. 2479 รวมอายุได้ 87 ปี
พระราชทานบรรดาศักดิ์

ในสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงทราบถึงคุณความดีและทรงพอพระทัยอย่างมาก จึงโปรดเกล้าฯ พระราชทานบรรดาศักดิ์เป็น "พระอนุวัตน์ราชนิยม"รองหัวหมื่น กรมมหาดเล็ก เมื่อวันที่ 1 มิถุนายน พ.ศ. 2461 และพระราชทานนามสกุล "เตชะวณิช" ตำแหน่งนายอากร เมื่อวันที่ 28 กรกฎาคม พ.ศ. 2461
บั้นปลายชีวิต

เมื่อวันที่ 5 มีนาคม พ.ศ. 2479 (นับแบบปัจจุบันคือปี พ.ศ. 2480) รองหัวหมื่น พระอนุวัตน์ราชนิยมได้เสียชีวิตลงอย่างสงบในบ้านของท่าน สิริอายุรวม 86 ปี ในย่านชุมชนกุฎีจีน ศพของท่านได้นำกลับไปฝัง ที่สุสานในเมืองปังโคย ประเทศจีน ขณะเดียวกันหลวงอดุลเดชจรัส ผู้เป็นอธิบดีกรมตำรวจในสมัยนั้นมีความต้องการใช้บ้านของท่านมาเป็นโรงพักกลางแทนโรงพักสามแยกที่ถูกไฟไหม้เสียหายไป จึงทำการรื้อตัวอาคารเดิมทั้งหมดทิ้งลง แล้วสร้างอาคารใหม่ขึ้นมาแทน และสร้างศาลพ่อปู่เจ้ายี่กอฮงไว้บนโรงพักแห่งนี้ด้วย
ผู้บ่าวไทบ้าน อีสานอินดี้

| ผู้บ่าวไทบ้าน อีสานอินดี้ |
| --- | --- |
กำกับ: อุเทน ศรีริวิ   จิณณพัต ลดารัตน์
เขียนบท: ผู้บ่าวไทบ้าน
บทภาพยนตร์: อุเทน ศรีริวิ   จิณณพัต ลดารัตน์   ชัยณรงค์ ฝ่ายชาวนา
อำนวยการสร้าง: มณฑลสกฤษณ์ ภูศรีดาว   อิสรภาพ มั่นคง
นักแสดงนำ: ธนฉัตร  ตุลยฉัตร    ชูติมา วันดึก   ก่อกิต ลาจ้อย   เบญจา ทองแถม   บุญศรี ยินดี   จิรายุ สูตรไชย    ชัยรัตน์ สุทธิประภา   ทรงวุฒิ พรกุณา   มาร์ติน วิลเลอร์   ใหญ่ หน้ายาน   ภาณุเดช ศรีมงคล   สุระ นารินทร์
กำกับภาพ: บัญชา วงค์สายเชื้อ
ตัดต่อ: ภูริ ฟิล์ม
ดนตรีประกอบ: เพชร สหรัตน์ จ่าหลอย เฮนรี่ กู่แคน
ผู้จัดจำหน่าย: เอส พี เอ็นเตอร์เทนเมนต์   พระนครฟิลม์
วันฉาย: 5 มิถุนายน พ.ศ. 2557
ความยาว: 91 นาที
ประเทศ:  ไทย
ภาษา: ภาษาไทยถิ่นอีสาน
ต่อจากนี้: ผู้บ่าวไทบ้าน 2
ข้อมูลจากสยามโซน
ผู้บ่าวไทบ้าน อีสานอินดี้ หรือ ผบ.ทบ เป็นภาพยนตร์แนว โรแมนติก คอมเมดี้ ผลงานการกำกับโดย อุเทน ศรีริวิ ออกฉายในวันที่ 5 มิถุนายน พ.ศ. 2557โดยมีเนื้อหาเป็นภาษาอีสานทั้งเรื่อง
เนื้อเรื่อง

เรื่องราวของ ทองคำ (อาร์ตี้ ธนฉัตร ตุลยฉัตร)หนุ่มอีสานบ้านนอกที่ฝันอยากเป็นผู้กำกับหนังอันโด่งดัง ท่ามกลางความฝันลมๆ แล้งๆ ทองคำ เฝ้ารอ ปราณี (ณภัสนันท์ (ชูติมา) วันดึก)  สาวคนรักที่ไปทำงานเมืองนอกหวังกลับมาแต่งงานกัน ทองคำมีเพียงไก่ชนตัวหนึ่งที่ปราณีให้ไว้ก่อนไปเมืองนอกและกลุ่มผู้บ่าวไทบ้านเป็นเพื่อน ความซวยของทองคำเกิดขึ้นเมื่อไก่ตัวรักถูกเพื่อนขโมยไปต้ม ทองคำเสียใจมากที่สุด และต้องเสียใจอีกครั้ง ในวันที่ปราณีกลับมาจากเมืองนอกพร้อมแฟนฝรั่งชาวอังกฤษเพื่อจะมาไถนาให้แม่ยายในช่วงฤดูทำข้าว(เดือนมิถุนายน) ทำให้ทองคำอกหักทันที  มีเพียงเพื่อนผู้บ่าวไทบ้านคอยปลอบใจ และทองคำจะทำยังไงกับความเป็นไทบ้านลูกอีสานเพื่อดึงใจแฟนสาวไม่ให้กลับเมืองนอกกับแฟนฝรั่งหลังฤดูทำนาเสร็จ
นักแสดง

| ภาพยนตร์ ผู้บ่าวไทบ้าน อีสานอินดี้> รับบทเป็น | ภาพยนตร์ ผู้บ่าวไทบ้าน อีสานอินดี้> นักแสดง |
| --- | --- |
ทองคำ: ธนฉัตร ตุลยฉัตร
ปราณี: ชูติมา วันดึก
อาร์ต: ก่อกิต ลาจ้อย
กระถิน: เบญจา ทองแถม
แม่ใหญ่แดง: บุญศรี ยินดี
เคน: จิรายุ สูตรไชย
แฟนต้า: ชัยรัตน์ สุทธิประภา
เซียงพิณ: ทรงวุฒิ พรกุณา
ไมเคิล: มาร์ติน วิลเลอร์
ผู้ใหญ่บ้าน: ใหญ่ หน้ายาน
แป้งร่ำ: ภาณุเดช ศรีมงคล
พลลล่า: สุระ นารินทร์
แหล่งข้อมูลอื่น

facebook แฟนเฟจ E SAN INDY FILM STUDIO กลุ่มคนทำหนังอินดี้อีสาน
ผู้บ่าวไทบ้าน อีสานอินดี้ ที่สยามโซน
ชา

สำหรับความหมายอื่น ดูที่ ชา (แก้ความกำกวม)
ใบชาเขียวในถ้วยชาจีน
ชา เป็นผลผลิตทางเกษตรกรรมจากใบ ยอดอ่อน และก้านของต้นชา (Camellia sinensis) นำมาผ่านกรรมวิธีแปรรูปหลากหลาย "ชา" ยังหมายรวมถึงเครื่องดื่มที่มีกลิ่นหอมทำจากพืชตากแห้งชนิดต่าง ๆ นำมาชงหรือต้มกับน้ำร้อน ชายังเป็นเครื่องดื่มที่มีผู้บริโภคมากที่สุดเป็นอันดับสองของโลก รองจากน้ำ
ชาแบ่งหยาบ ๆ ได้ 6 ประเภท ได้แก่ ชาขาว, ชาเหลือง, ชาเขียว, ชาฟ้า (ชาอูหลง), ชาแดง และ ชาดำ[ต้องการอ้างอิง] ชาทุกชนิดสามารถทำได้จากต้นชาต้นเดียวกัน แต่ผ่านกรรมวิธีแตกต่างกันออกไป
การจัดประเภทและการแปรรูป

ชา ถูกจัดประเภทตามกระบวนการแปรรูป หลังจากการเก็บเกี่ยว ใบของต้นชาจะถูกทิ้งให้สลด และ "บ่ม" โดย ทำให้เอนไซม์ในใบชาเกิดปฏิกิริยาออกซิเดชั่นกับออกซิเจนในอากาศ ใบชาจะมีสีเข้มขึ้น คลอโรฟิลล์ในใบชาจะแตกตัว กลายเป็นสารแทนนินที่ให้รสฝาด ต่อจากนั้น ต้องหยุดการทำงานของเอนไซม์ โดยใช้ความร้อน เพื่อให้หยุดปฏิกิริยาออกซิเดชั่น โดยในชาแดง กระบวนการนี้จะดำเนินคู่กันไปกับการทำให้แห้ง
หากไม่ระมัดระวังในการควบคุมความชื้นและอุณหภูมิระหว่างกระบวนการผลิต ใบชาอาจขึ้นรา เกิดปฏิกิริยาสร้างสารพิษที่อาจเป็นสารก่อมะเร็งขึ้นได้ ทำให้รสชาติเสียไป และอันตรายต่อการบริโภค
ชา สามารถจัดประเภทตามกระบวนการแปรรูปต่าง ๆ ได้ดังนี้ต่อไปนี้
ชาขาว: ตูมชาและยอดอ่อนชาที่ถูกทิ้งให้สลด แต่ไม่ได้บ่ม เมื่อชงชาแล้วจะได้ครื่องดื่มที่มีสีเหลืองอ่อน
ชาเหลือง: ใบชาที่ไม่ได้ถูกทิ้งให้สลด และไม่ได้บ่ม แต่ทิ้งใบชาให้เป็นสีเหลือง
ชาเขียว: ใบชาที่ไม่ได้ถูกทิ้งให้สลดและไม่ได้บ่ม เมื่อชงจะได้เครื่องดื่มสีเขียวอ่อน
ชาอูหลง: ใบชาที่ทิ้งให้สลด นวด และบ่มเล็กน้อย เรียกได้ว่าเป็นชาประเภทกึ่งหมักหรือชาที่ผ่านการหมักเพียงบางส่วน ทำให้มีสี กลิ่นหอม และ รสชาติ อยู่ระหว่าง ชาเขียว และ ชาแดง
ชาแดง: ใบของชาเขียวที่ผ่านกระบวนการออกซิเดชั่นหรือการหมัก จนได้เป็นใบชาสีเข้ม เมื่อชงจะได้เครื่องดื่มสีน้ำตาลแดง
ชาดำ : ชาเขียวที่ทำโดยผ่านกระบวนการหมักเป็นเวลานาน ที่มีชื่อเสียงที่สุดคือชาผูเอ่อร์
แผนภูมิกระบวนการแปรรูปชาชนิดต่างๆ
สถาพร พานิชรักษาพงศ์

| สถาพร พานิชรักษาพงศ์ |
| --- | --- |
เกิด: 27 ธันวาคม พ.ศ. 2510 (56 ปี)
ศิษย์เก่า: มหาวิทยาลัยธรรมศาสตร์
อาชีพ:   ประธานเจ้าหน้าที่บริหาร GMMTV 
ปีปฏิบัติงาน: พ.ศ. 2550 – ปัจจุบัน
สถาพร พานิชรักษาพงศ์ (เกิด 27 ธันวาคม พ.ศ.2510) ชื่อเล่น ถา เป็นผู้บริหารธุรกิจชาวไทย ของจีเอ็มเอ็ม แกรมมี่ ปัจจุบันดำรงตำแหน่งประธานเจ้าหน้าที่บริหารจีเอ็มเอ็มทีวี
ประวัติ

สถาพรเกิดเมื่อวันที่ 27 ธันวาคม พ.ศ. 2510 สำเร็จการศึกษาระดับปริญญาตรีจากคณะวารสารศาสตร์และสื่อสารมวลชน (ภาพยนตร์และภาพถ่าย) มหาวิทยาลัยธรรมศาสตร์ ในปี พ.ศ. 2557 ได้สำเร็จหลักสูตร Director Certification Program (DCP) จากสมาคมส่งเสริมสถาบันกรรมการบริษัทไทย
เคยดำรงตำแหน่ง รองกรรมการผู้จัดการกลุ่มงานธุรกิจเพลง ผู้กุมบังเหียนดูแลกลุ่มงานธุรกิจเพลงของอาร์เอสฯ ก่อนจะย้ายมาดำรงตำแหน่งรองกรรมการผู้จัดการดูแล จีเอ็มเอ็มทีวี
ในเดือนมกราคม พ.ศ. 2550 สถาพรซึ่งขณะนั้นดำรงตำแหน่งรองกรรมการผู้จัดการจีเอ็มเอ็มทีวี ได้เข้ารับตำแหน่งกรรมการผู้จัดการคนใหม่หลังจากสายทิพย์ มนตรีกุล ณ อยุธยา ลาออกเพื่อขึ้นไปรับตำแหน่งผู้บริหาร บริษัท จีเอ็มเอ็ม มีเดีย จำกัด (มหาชน)
สถาพรเข้ารับตำแหน่งประธานเจ้าหน้าที่บริหารช่องจีเอ็มเอ็ม 25 เมื่อวันที่ 16 กันยายน พ.ศ. 2561 แทนที่สายทิพย์ซึ่งขยับขึ้นไปดำรงตำแหน่งรองประธานกรรมการบริษัท จีเอ็มเอ็ม แชนแนล โฮลดิ้ง จำกัด ซึ่งเป็นบริษัทที่ดูแลภาพรวมของกลุ่มธุรกิจจีเอ็มเอ็ม 25 ก่อนจะพ้นจากตำแหน่งเมื่อวันที่ 1 ธันวาคม พ.ศ. 2563 หลังจากเดอะ วัน เอ็นเตอร์ไพรส์ เข้าซื้อหุ้นสามัญจดทะเบียนของจีเอ็มเอ็ม แชนแนล โฮลดิ้ง มาเป็นบริษัทย่อยของตน และเข้ารับเป็นตัวแทนการตลาดให้แก่ช่องจีเอ็มเอ็ม 25
แหล่งข้อมูลอื่น

สถาพร พานิชรักษาพงศ์ ที่เอกซ์ (ทวิตเตอร์)
สถาพร พานิชรักษาพงศ์ ที่อินสตาแกรม
ไท้เก๊ก

| ไท่เก๊ก * |
| --- | --- |
  มรดกภูมิปัญญาทางวัฒนธรรมโดยยูเนสโก
การฝึกฝนไท่เก๊กในประเทศจีน
ประเทศ:  จีน
ภูมิภาค **: เอเชียและแปซิฟิก
สาขา: ความรู้และแนวปฏิบัติเกี่ยวกับธรรมชาติและจักรวาล
เกณฑ์พิจารณา: R.1, R.2, R.3, R.4, R.5
อ้างอิง: 00424
ประวัติการขึ้นทะเบียน
ขึ้นทะเบียน: 2563 (คณะกรรมการสมัยที่ 15)
รายการ: ตัวแทนมรดกภูมิปัญญาทางวัฒนธรรมของมนุษยชาติ
* ชื่อตามที่ได้ขึ้นทะเบียนในบัญชีมรดกภูมิปัญญาทางวัฒนธรรมและการสงวนรักษาที่ดี ** ภูมิภาคที่จัดแบ่งโดยยูเนสโก
วิชามวยไท้เก๊ก หรือ ไท้เก็กคุ้ง (จีนตัวย่อ: 太极拳; จีนตัวเต็ม: 太極拳; พินอิน: Tàijíquán; เพ็งอิม: tai3 gêg8 kung5) เรียกชื่อภาษาจีนแต้จิ๋วตามชาวไทยเชื้อสายจีน อ่านแบบภาษาจีนกลางว่า ไท่จี๋เฉฺวียน แต่ในประเทศไทยเรียกกันหลายสำเนียงทั้ง ไท้เก๊ก ไทเก็ก ไท่เก๊ก ไท่จี๋ ไท้จี๋ ไทชิ และ ไทกิ๊บ
วิชามวยไท้เก๊กเป็นศิลปยุทธ์ที่มีชื่อเสียงในประเทศจีน เชื่อกันว่าปรมาจารย์ผู้ให้กำเนิดมวยไท้เก๊กคือนักพรตชื่อ จาง ซันเฟิง (เตียซำฮงในภาษาแต้จิ๋ว) ซึ่งมีชีวิตอยู่ในช่วงคริสต์ศตวรรษที่ 12–14 แต่วิชานี้มามีชื่อเสียงเอาในสมัยราชวงศ์ชิง โดยหยาง ลู่ฉาน ซึ่งเป็นผู้ให้กำเนิดมวยไท้เก๊กตระกูลหยาง และภายหลังได้แพร่ขยายขจรขจายไปทั่วโลก สำหรับในประเทศไทย อาจารย์ต่ง อิงเจี๋ย (ตั่งเองเกี๊ยก) นำมวยไท้เก๊กมาเผยแพร่ในเมืองไทยเมื่อ พ.ศ. 2498 ต่อมาในปี พ.ศ. 2499 อาจารย์ต่งส่งบุตรชายของท่านคืออาจารย์ต่ง หูหลิ่ง (ตั่งโหวเนี่ย) มาเป็นครูมวยไท้เก๊กคนแรกในประเทศไทย จึงกล่าวได้ว่ามวยไท้เก๊กในไทยนั้นสืบสายมาจากมวยไท้เก๊กตระกูลหยาง
ในปัจจุบัน มวยไท้เก๊กที่แพร่หลายกันอยู่ทั่วไปมีอยู่มากมายหลายสาย หลายตระกูล ซึ่งสายมวยอันเป็นที่ยอมรับในปัจจุบันมีอยู่ 5 สายหลักคือ ไท้เก๊กตระกูลเฉิน, ตระกูลหยาง, ตระกูลอู่, ตระกูลอู๋ และตระกูลซุน ซึ่งภายหลังรัฐบาลจีนได้นำท่ามวยของทั้งห้าตระกูลมาเรียบเรียงขึ้นเพื่อใช้ในการแข่งขันลีลายุทธ์ด้วย นอกจากห้าตระกูลนี้แล้ว ภายหลังยังมีมวยไท้เก๊กตระกูลอื่น ๆ ซึ่งแตกแยกย่อยไปจากห้าตระกูลนี้ รวมถึงยังปรากฏมวยไท้เก๊กประจำถิ่นอีกหลาย ๆ สายปรากฏออกมาอีกมากมาย หากไม่ว่าจะเป็นมวยไท้เก๊กสายใดตระกูลใด แม้ท่วงท่าจะแตกต่างกัน แต่ยังอิงเคล็ดความเดียวกัน และล้วนนับถือจาง ซันเฟิง เป็นปรมาจารย์เช่นเดียวกัน
มวยไท้เก๊กมีลักษณะนุ่มนวล โอนอ่อน ผ่อนคลาย การเคลื่อนไหวลื่นไหลต่อเนื่อง การหายใจสอดประสานไปกับการเคลื่อนไหว พร้อมทั้งต้องตั้งจิตติดตามการเคลื่อนไหวของร่างกายไปตลอดทำให้เกิดสมาธิ เนื่องจากไม่มีการเกร็งกล้ามเนื้อ หรือการออกแรงกระแทก จึงมีโอกาสเกิดการบาดเจ็บร่างกายได้น้อยเมื่อเทียบกับกีฬาที่ใช้แรงชนิดอื่น ๆ ทำให้เหมาะกับคนทุกเพศทุกวัย แม้แก่ชราอายุ 90–100 กว่าปีก็ยังฝึกฝนได้ ประโยชน์ที่ได้รับนอกจากจะช่วยให้สุขภาพแข็งแรงทั้งร่างกายและจิตใจแล้ว ยังสามารถใช้เป็นศิลปะป้องกันตัวได้หากได้รับการฝึกฝนเพื่อใช้ต่อสู้ ในปัจจุบันไท้เก๊กมีผู้นิยมฝึกฝนกันอย่างแพร่หลายทั่วโลก
แหล่งข้อมูลอื่น

เว็บมวยไท้เก๊ก www.thaitaiji.com
ประวัติมวยไท้เก๊กในประเทศไทย www.fajing.net เก็บถาวร 2010-07-18 ที่ เวย์แบ็กแมชชีน
ชมรมมวยไท้เก๊กสกุลอู่ www.wuhaotaichi.net
| ด ค กศิลปะการต่อสู้ |
| --- | --- |
 รายชื่อสไตล์  ประวัติศาสตร์  Timeline  Hard and Soft 
Regional origin:  จีน  ยุโรป  อินเดีย  อินโดนีเซีย  ญี่ปุ่น  เกาหลี  ฟิลิปปินส์ 
Unarmed techniques:  Punch  Kick  Hold  Clinch  Elbow  Knee  Headbutt  Trap  Sweep  Throw  Takedown  Joint lock  Chokehold 
อาวุธ:  การยิงธนู  Shooting  Knife fighting  Stick fighting  Swordsmanship  Melee weapons 
Training:  Sparring  Randori  Forms  Pushing hands  Punching bag  Practice weapon 
Grappling:  บราซิลเลียนยิวยิตสู  เยอรมันยิวยิตสู  ยูโด  ยิวยิตสู  ซามบะ  ซูโม่  มวยปล้ำ  สตอฟ 
Striking:  มวยสากล  กาโปเอย์รา  คาราเต้  คิกบอกซิง  กังฟู  มวยไทย  และเหว่  มวยลาว  ซ่านโฉ่ว  ซาวัต  เทควันโด  โววีนัม  ชินเดนไค  กุนเขมร 
Internal:  ไอกิโด  Aikijutsu  ปา-กว้าจ่าง  ไท่เก๊ก  สิงอี้เฉวียน  ชี่กง 
Full contact / Combat sports:  Professional boxing  Professional kickboxing  Knockdown karate  ศิลปะการต่อสู้แบบผสม  Submission wrestling 
Self-defense / Combatives:  อาร์นิส  บาร์ติตสู  ฮับกีโด  คาจูเคนโบ  คราฟมากา  MCMAP  ปันจักสีลัต  ซิสเตมา  หย่งชุน  Legal aspects 
Eclectic / Hybrids:  อเมริกันเคนโป  ชุนคุคโด  เจี๋ยฉวนเต้า  Shooto  Shorinji Kempo  Unifight  ชินเดนไค 
Entertainment:  เกมต่อสู้  Martial arts film (Chanbara)  มวยปล้ำอาชีพ  นักฆ่าเทวดาแขนเดียว 
 The Martial Arts Portal
ทัพเรือ

ปรากฏการณ์ที่เกิดขึ้นไม่บ่อยนักของทัพเรือนานาชาติจาก 5 ประเทศ ระหว่างปฏิบัติการเสรีภาพยั่งยืนในทะเลโอมาน
| ด ค กหน่วยและรูปขบวนกองทัพเรือ |
| --- | --- |
 หมู่เรือ  กองเรือ  หมวดเรือ  หมู่เรือบรรทุกเครื่องบิน  กองเรือเฉพาะกิจ  ทัพเรือ 
ทัพเรือ หรือ กองเรือ หรือ กองเรือรบ หรือ กองเรือนาวี (อังกฤษ: fleet หรือ naval fleet) คือรูปขบวนของเรือรบ ซึ่งเป็นรูปขบวนที่ใหญ่ที่สุดในกองทัพเรือ บังคับบัญชาโดยผู้นำเพียงคนเดียว ทัพเรือในทะเลเทียบเท่ากับกองทัพสนามของกองทัพบกบนฝั่ง
การใช้งานในภาษาไทย

ในประเทศไทยมีการใช้งานคำว่า fleet ในหลายรูปแบบ เช่น
เมื่อใช้เรียกขานของกองทัพเรือสหรัฐ จะใช้คำว่า ทัพเรือ เช่น Pacific Fleet คือ ทัพเรือแปซิฟิก
เมื่อใช้เรียกขานของกองทัพเรือจักรวรรดิญี่ปุ่น จะใช้คำว่า กองเรือ เช่น 2nd Fleet คือ กองเรือที่ 2
ในกองทัพเรือไทย ให้ความหมายคำว่า fleet ให้หมายถึง กองเรือยุทธการ ซึ่งเป็นหน่วยและรูปขบวนทางเรือระดับ Fleet เพียงหน่วยเดียวของกองทัพเรือไทย ขณะที่คำว่า กองเรือ ได้กำหนดให้ใช้คำว่า Squadron
ในคำศัพท์ทางการทหาร ให้ความหมาย fleet in being ว่า กองเรือคงชีพ
เนื่องจากคำว่า กองเรือ ให้ความหมายได้ทั้ง Fleet และ Squadron บทความนี้จึงขอใช้คำว่า ทัพเรือ เป็นหลัก เพื่อป้องกันการสับสนกับการกำหนดของกองทัพเรือไทยที่ให้ความหมายกองเรือว่า Squadron
วัตถุประสงค์

ในความหมายสมัยใหม่ ทัพเรือมักจะเป็นรูปขบวนที่ตั้งขึ้นเพื่อใช้งานถาวร แต่ก็ไม่เสมอไป โดยทั่วไปจะถูกกำหนดสำหรับประจำการในมหาสมุทรหรือทะเล และตั้งชื่อตามมหาสมุทรหรือทะเลนั้น แต่ในการกำหนดของกองทัพเรือสหรัฐจะกำหนดทัพเรือเป็นตัวเลข
ปกติทัพเรือจะบัญชาการโดยจากจอมพลเรือหรือพลเรือเอก ซึ่งมักจะดำรงตำแหน่งผู้บัญชาการทหารด้วย แต่ในหลายทัพเรือก็มักจะมอบหมายให้บัญชาการโดยพลเรือโท หรือพลเรือตรี โดยทัพเรือส่วนใหญ่สามารถแบ่งออกได้เป็นหลายกองเรือ (squadron) ซึ่งอยู่ภายใต้ทัพเรือของจอมพลเรือ ซึ่งกองเรือเหล่านั้นจะแบ่งออกเป็นอีกหลายหมู่เรือ (division) ในยุคสมัยของเรือใบ (Age of Sail) กองเรือจะแบ่งออกเป็น หมู่เรือหน้า หมู่เรือกลาง และหมู่เรือระวังหลัง ตั้งชื่อตามตำแหน่งของกองเรือในแนวเส้นประจัญบาน (line of battle) ในยุคปัจจุบัน กองเรือมักจะประกอบไปด้วยกลุ่มเรือรบในประเภทเดียวกันภายในชั้น เช่น เรือประจัญบาน หรือเรือลาดตระเวน
เนื่องจากกองทัพเรือขนาดเล็กจำนวนมากมีทัพเรือเพียงกองเดียว คำว่าทัพเรือ (fleet)  จึงมีความหมายเดียวกันกับ กองทัพเรือ (navy)
ทัพเรือนานาชาติไม่ใช่เรื่องแปลกในประวัติศาสตร์นาวี เช่น หลายชาติประกอบกำลังเป็นทัพเรือสันนิบาตศักดิ์สิทธิ์ในยุทธการที่เลปันโต พ.ศ. 2114 และทัพเรือฝรั่งเศส-สเปน ที่เผชิญหน้ากับราชนาวีสหราชอาณาจักรที่ยุทธการทราฟัลการ์ พ.ศ. 2348 สำหรับในยุคปัจจุบัน เนโทได้จัดตั้งทัพเรือผสมและปฏิบัติการร่วมกันในระดับชาติหลายแห่ง เช่น ปฏิบัติการแอคทีฟเอนเดฟเวอร์ (Operation Active Endeavour)
ทัพเรือสมัยใหม่

ทัพเรือสมัยใหม่เป็นการผสมเรือผิวน้ำ เรือดำน้ำ เรือสนับสนุน และอากาศยานประจำเรือในการปฏิบัติการทางเรือในทะเล โดยรู้จักกันในชื่อบลูวอเตอร์ หรือโอเชียน (มหาสมุทร), กรีนวอเตอร์ หรือลิทเทอเริล (ชายฝั่ง), บราวน์วอเตอร์ หรือกองกำลังชายฝั่ง/แม่น้ำ ซึ่งทัพเรือขนาดใหญ่มักจะแบ่งออกเป็นหมู่เรือที่มีหมายเลขที่มีจำนวนน้อยกว่าหรือว่าใช้ชื่อทัพเรือตามพื้นที่ปฏิบัติการทางภูมิศาสตร์ หรือตามการจัดกลุ่มเรือประเภทเดียวกันเพื่อง่ายต่อการบริหารจัดการ
ทัพเรือสมัยใหม่มักจะเป็นหน่วยธุรการ และมีการจัดทัพเรือเฉพาะกิจสำหรับการปฏิบัติการเฉพาะด้าน
รายชื่อทัพเรือ

ทัพเรือสหราชอาณาจักร - ทัพเรือใหญ่ (Grand Fleet), ทัพเรือบ้าน (Home Fleet), ทัพเรือแอตแลนติก (Atlantic Fleet), ทัพเรือแปซิฟิกของสหราชอาณาจักร (British Pacific Fleet)
ทัพเรือเยอรมนี - ทัพเรือทะเลหลวง (High Seas Fleet)
ทัพเรือรัสเซีย - ทัพเรือบอลติก (Baltic Fleet), ทัพเรือทะเลดำ (Black Sea Fleet), ทัพเรือแปซิฟิก (Pacific Fleet), ทัพเรือเหนือ (Northern Fleet), ทัพเรือแคสเปียน (Caspian Flotilla), กองเรือยุทธการที่ 5 (5th Squadron)
ทัพเรือญี่ปุ่น - กองเรือผสม (Combined Fleet), กองเรือที่ 1 (1st Fleet), กองเรือที่ 2 (2nd Fleet), คิโดบุไต (Kidō Butai)
ทัพเรือสหรัฐ - ทัพเรือที่ 7 ของสหรัฐ (United States Seventh Fleet), ทัพเรือแปซิฟิก (Pacific Fleet)
ทัพเรือจีน - ทัพเรือทะเลตะวันออก (East Sea Fleet), ทัพเรือเป่ย์หยาง (Beiyang Fleet)
ทัพเรืออินเดีย - ทัพเรือตะวันออก (Eastern Fleet), ทัพเรือตะวันตก (Western Fleet)
ทัพเรือซาอุดีอาระเบีย - ทัพเรือตะวันออก (Eastern Fleet), ทัพเรือตะวันตก (Western Fleet)
ทัพเรืออิหร่าน - กองเรือเหนือ (Northern Fleet), กองเรือใต้ (Southern Fleet)
ทัพเรือไทย - กองเรือยุทธการ (Royal Thai Fleet)
รูปภาพทัพเรือในประวัติศาสตร์

ทัพเรือสหราชอาณาจักร (ทัพเรือใหญ่)
ทัพเรือบรรทุกเครื่องบินของสหราชอาณาจักร (ทัพเรือแปซิฟิก) ในปี ค.ศ. 1945
ทัพเรือเยอรมนี (ทัพเรือทะเลหลวง)
ทัพเรือญี่ปุ่น (กองเรือผสม)
ทัพเรือบรรทุกเครื่องบินของญี่ปุ่นช่วงการโจมตีเพิร์ลฮาร์เบอร์ งานศิลปะโดยจอห์น แฮมิลตัน
ทัพเรือสหรัฐ
ทัพเรือบรรทุกเครื่องบินที่สามของสหรัฐ ในวันที่ 8 ธันวาคม ค.ศ. 1944
ทัพเรือรัสเซีย (ทัพเรือทะเลดำ)
ทัพเรือออสเตรีย-ฮังการี
ทัพเรือจีน (ทัพเรือเป่ย์หยาง)
ดูเพิ่ม

รายชื่อทัพเรือ
7500 ไม่ตกก็ตาย

| 7500 ไม่ตกก็ตาย |
| --- | --- |
โปสเตอร์ใบปิดภาพยนตร์
กำกับ: ทะกะชิ ชิมิซุ
เขียนบท: เคร็ก โรเซนเบิร์ก
นักแสดงนำ:   เลสลีย์ บิ๊บบ์  เจอร์รี เฟอรารา  ไรอัน ควานเทน  เอมี่ สมาร์ท 
กำกับภาพ: เดวิด แทตเตอร์ซาลล์
ตัดต่อ: ฌอน วัลลา
ดนตรีประกอบ: ไทเลอร์ เบตส์แมน
บริษัทผู้สร้าง:   CBS Films  Vertigo Entertainment  Ozla Pictures  Ozla Productions  
ผู้จัดจำหน่าย:   CBS Films  Lionsgate  มงคลเมเจอร์(ไทย) 
วันฉาย:   11 มิถุนายน ค.ศ. 2014 (2014-06-11) (ฟิลิปปินส์)  12 เมษายน ค.ศ. 2016 (2016-04-12) (สหรัฐอเมริกา) 
ความยาว: 97 นาที
ประเทศ: สหรัฐอเมริกา
ภาษา: อังกฤษ
ทำเงิน: $2.8 ล้านดอลล่าร์สหรัฐ
7500 ไม่ตกก็ตาย (อังกฤษ: Flight 7500) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2014 กำกับโดย ทะกะชิ ชิมิซุ นำแสดงโดย เลสลีย์ บิ๊บบ์, เจอร์รี เฟอรารา, ไรอัน ควานเทน, เอมี่ สมาร์ท
เนื้อเรื่องย่อ

7500 นำผู้ชมร่วมบินไปกับเหตุการณ์สุดพลิกผันกลางท้องฟ้าจากความระทึกสุดขั้วสู่ความกลัวสุดขีดตลอดเที่ยวบินเมื่อกลุ่มผู้โดยสารที่นำโดย “แบรด มาร์ติน” (ไรอัน ควานเทน) และ แอร์โฮสเตสสาว (เจมี่ ชุง) ต้องเผชิญหน้ากับอุบัติเหตุเหนือคาดฝันที่ส่งผลให้มีผู้โดยสารเสียชีวิต ก่อนที่ผู้โดยสารและลูกเรือแต่ละคนต้องประสบกับการจู่โจมของแรงอาฆาตเร้นลับซึ่งซ่อนตัวอยู่ในทุกพื้นที่ของเครื่องบินลำนี้ ยิ่งเครื่องบินทะยานใกล้โตเกียวมากขึ้นเท่าไหร่ ชีวิตของทุกคนในไฟลท์ “7500” ก็ยิ่งตกอยู่ในความหวาดผวามากขึ้นเท่านั้น ไร้ทางหนี ไม่ทีทางรอด หรือสุดท้ายเครื่องบินลำนี้กำลังจะต้องกลายเป็นสุสานบนน่านฟ้า!
นักแสดง

เลสลีย์ บิ๊บบ์ รับบท ลอร่า
เจอร์รี เฟอรารา รับบท ริค เลวิส
ไรอัน ควานเทน รับบท แบรด มาร์ติน
เอมี่ สมาร์ท รับบท เปีย มาร์ติน
เจมี่ ชอง รับบท แอร์โฮสเตสซูซี่
เจอร์รี เฟอรารา รับบท ริค เลวิส
นิคกี้ วีแลน รับบท ลิซ เลวิส
สเก๊าต์ เทย์เลอร์ คอมพ์ตัน รับบท เจซินต้า
คริสเตียน เซอร์ราโตส รับบท รัชเชลล์
อเล็กซ์ ฟรอสต์ รับบท เจค
เบน ชาร์เพิลส์ รับบท แจ๊ค
โจนาธอน เชาค รับบท พีท
แหล่งข้อมูลอื่น

เว็บไซต์ทางการ
7500 ไม่ตกก็ตาย ที่อินเทอร์เน็ตมูวีเดตาเบส
7500 ไม่ตกก็ตาย ที่เฟซบุ๊ก
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554

การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 5 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > ผลการเลือกตั้งแบบบัญชีรายชื่อ (รวมทั้งจังหวัดสุพรรณบุรี)

| พรรค | พรรค | คะแนนเสียง> จน. | คะแนนเสียง>  % | คะแนนเสียง> +/– |
| --- | --- | --- | --- | --- |
|  | ชาติไทยพัฒนา | 174,837 | 38.77% | 30.15% |
|  | เพื่อไทย | 190,140 | 42.16% | 24.04% |
|  | อื่น ๆ | 86,028 | 19.07% | 6.11% |
| ผลรวม | ผลรวม | 451,005 | 100.00% | – |
คะแนนเลือกตั้งบัญชีรายชื่อพรรคชาติไทยพัฒนา เปรียบเทียบจากคะแนนเลือกตั้งแบบสัดส่วนของพรรคชาติไทย
คะแนนเลือกตั้งบัญชีรายชื่อพรรคเพื่อไทย เปรียบเทียบจากคะแนนเลือกตั้งแบบสัดส่วนของพรรคพลังประชาชน
ภาพรวม > ผลการเลือกตั้งแบบบัญชีรายชื่อ (รายเขตเลือกตั้ง)

| เขตการเลือกตั้ง> เขตการเลือกตั้ง.เขตการเลือกตั้ง | ชาติไทยพัฒนา> .คะแนนเสียง | ชาติไทยพัฒนา> .% | เพื่อไทย> .คะแนนเสียง | เพื่อไทย> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง ส> ส.แบ่งเขต.ผลการเลือกตั้ง ส.ส.แบ่งเขต.ผลการเลือกตั้ง ส.ส.แบ่งเขต |
| --- | --- | --- | --- | --- | --- | --- | --- | --- | --- |
| เขต 1 | 36,504 | 39.64% | 34,187 | 37.12% | 21,404 | 23.24% | 92,095 | 100.00% | ชาติไทยพัฒนา รักษาที่นั่ง |
| เขต 2 | 40,638 | 46.31% | 31,906 | 36.36% | 15,216 | 17.34% | 87,760 | 100.00% | ชาติไทยพัฒนา รักษาที่นั่ง |
| เขต 3 | 39,235 | 45.05% | 28,831 | 33.11% | 19,024 | 21.84% | 87,090 | 100.00% | ชาติไทยพัฒนา รักษาที่นั่ง |
| เขต 4 | 33,223 | 35.41% | 45,628 | 48.63% | 14,972 | 15.96% | 93,823 | 100.00% | ชาติไทยพัฒนา รักษาที่นั่ง |
| เขต 5 | 25,237 | 27.97% | 49,588 | 54.95% | 15,412 | 17.08% | 90,237 | 100.00% | เพื่อไทย ได้ที่นั่ง |
| ผลรวม | 174,837 | 38.77% | 190,140 | 42.16% | 86,028 | 19.07% | 451,005 | 100.00% |  |